Lilian Lawson

Lilian Keddie Lawson, OBE, bụ onye Scotland na-amụ asusu di iche iche nakwa onye nkwuchite ọnụ ndị mmadụ. Nti chiri ya bia burukwa onye na eji British Sign Language.

 Ọrụ 
A mụrụ ya na Fife n'ezinụlọ na-anụ ihe. E zigara ya na Donaldson's School for the Deaf na Edinburgh, tupu ọ gaa Mary Hare Grammar School,  ebe ọ gosipụtara nkà nhazi ya mgbe ọ banyere n'ọtụtụ òtù na ọrụ. O nwere mmasị na sayensị ma mụọ zoology na Mahadum Edinburgh na 1970s. Mgbe ọ gụsịrị akwụkwọ, Mary Brennan, onye n'oge ahụ na-ebute ụzọ na nyocha na British Sign Language na Moray House na Edinburgh, kpọtụrụ ya. Ya na Brennan bipụtara nchọpụta dị egwu nke nyere BSL ọnọdụ nke asụsụ.

Ọ rụrụ ọrụ maka British Deaf Association dị ka onye nchịkwa ruo afọ iri na otu. Ọ bụ oge ọrụ na-arụsi ọrụ ike maka Association. A họpụtara di ya, Jock Young, na 1985 dị ka onye isi oche mbụ ntị chiri nke Association. N'oge ọ nọ n'ọkwa, e bipụtara British Sign Language Dictionary, Princess Diana bụkwa Onye Nlekọta nke njikọ ahụ. 

N'afọ 1992, Lawson laghachiri Scotland ịrụ ọrụ na ngalaba Scottish nke Royal National Institute for Deaf People (RNID), ọkwá ọ nọrọ ruo n'afọ 2000, mgbe ọ ghọrọ onye nduzi nke Scottish Association for the Deaf, mgbe ahụ a gbanwere aha ya na Scottish Council on Deafness (SCoD), ọrụ ọ nwere ruo ihe fọrọ nke nta ka ọ bụrụ afọ 14.

Na 2005 New Year Honours Lawson a họpụtara OBE "N'ihi ọrụ ndị ntị chiri",  ma bụrụ onye ntị chiri mbụ na Scotland natara nsọpụrụ a. 

Ọrụ mkpọsa ya bụ isi ihe n'inweta nkwado iwu maka BSL na Scotland ma mee ka a nabata BSL Scottish Bill na 2015. 

N'afọ 2016, Mahadum Heriot Watt nyere ya nzere doctorate nke Letters maka ọrụ ya n'ọhịa nyocha na Asụsụ Ogbi nke Britain dị ka onye na-eme mkpọsa na ndị ntị chiri.   N'otu afọ ahụ, BDA nyekwara ya onyinye Francis Maginn, iji kwado ọrụ ya maka ndị ntị chiri. 

 Edensibịa 
Òtù:Mmadụ ndi di ndụ